
12                                                          DR.30.10.2017                                                

 
 Tuan Anuar bin Abd. Manap [Sekijang]: Terima kasih, Tuan Yang di-Pertua. 
Dengan berkembangnya MARA Digital ini terutamanya ke negeri-negeri, saya lihat ia dapat 
membantu lebih ramai lagi golongan bumiputera terutamanya mereka yang berminat untuk 
berniaga dalam bidang ICT.  

Cuma, berdasarkan jawapan daripada pihak Yang Berhormat Menteri tadi, saya 
ingin bertanya, adakah usahawan IT ini yang menjalankan perniagaan di MARA Digital Mall 
ini ada diberikan peluang untuk mendapatkan dana-dana ataupun bantuan untuk mereka 
mengembangkan lagi perniagaan mereka di bawah bidang IT ini? Adakah pihak kementerian 
mengadakan NBOS mungkin dengan MITI untuk menghubungkan mereka ini dengan 
pasaran-pasaran luar terutamanya mungkin dari China dan juga negara-negara yang kita 
tahu memang terlibat dalam bidang IT ini? 

 Bagaimanakah pihak kementerian juga memantau ketulenan produk-produk yang 
kita jual di MARA Digital Mall ini? Ini kerana kita khuatir ada produk-produk yang dijual nanti 
mungkin dikhuatiri tidak tulen dan juga kualiti produk itu dipertikaikan oleh orang ramai. 
Terima kasih. 

 Datuk Alexander Nanta Linggi: Ya, ada tiga soalan ya. Tuan Yang di-Pertua, 
mengenai dana, sesungguhnya MARA ini membantu usahawan bumiputera di apa jua bidang 
termasuk dalam bidang ICT ataupun yang terlibat dalam mengambil ruang niaga di Digital 
Mall ini. Sememangnya boleh ditawarkan kepada mereka. Juga, oleh sebab projek ini 
ataupun usaha ini adalah satu usaha yang KKLW atau MARA ambil serius terhadapnya, 
senantiasa mencari jalan ataupun memikirkan bagaimana kita hendak menjayakan 
usahawan-usahawan bumiputera yang terlibat dalam bidang ini yang juga berniaga di ruang 
Digital Mall yang disediakan. Jadi bagi Yang Berhormat, mungkin saya boleh buat jaminan 
lah kerana tidak ada masalah sekiranya dana diperlukan oleh mereka yang berniaga ini. 

 Adakah tidak kita membuat NBOS dengan kementerian lain seperti MITI untuk kita 
memperluaskan industri kita ini ataupun perkhidmatan yang ada pada kita, kita boleh 
tawarkan kepada negara lain? Itu sememangnya sepatutnya satu hala tuju yang kita pergi 
kerana digital ekonomi ini adalah sesuatu yang memang tidak terhad dalam satu negeri 
ataupun satu kawasan sahaja. Memang it’s a borderless world. Jadi sesungguhnya dalam 
ekonomi digital ini memang sudah terbuka kepada global, jadi semestinya ada strategi 
ataupun pendekatan yang kita harus fikirkan di masa depan untuk kita membantu peniaga-
peniaga kita dalam bidang digital ekonomi ataupun ICT ini. 

 Dan menjamin ketulenan, memang dari awal ini adalah satu yang kita dengan serius 
tetapkan supaya ada ketulenan daripada semua gadget ataupun parts dalam bidang ICT ini 
kerana kita tahu pengguna memang mereka ini hendakkan parts yang ada ketulenan ataupun 
genuine. Akan tetapi, ada juga di pasaran mereka membeli yang bukan tulen. Akan tetapi, 
kita di peringkat digital, kita buat masa sekarang kita tetapkan supaya semua yang dijual di 
Digital Mall kita ini adalah barang-barang tulen ya. Jadi memang ketulenan ini memang 
penting bagi kita menjamin nama Digital Mall kita ini diterima oleh consumer lah ataupun 
pengguna. Sekian, terima kasih. 

 

5. Dato' Sri Hasan bin Malek [Kuala Pilah] minta Menteri Pendidikan Tinggi 
menyatakan, apakah perancangan terkini kementerian dalam benar-benar menjadikan 
kampus utama/induk UiTM Kuala Pilah dilengkapi dan disempurnakan dengan kursus-kursus 
utama sekali gus menjadikan ia berfungsi sepenuhnya sebagai sebuah kampus utama dan 
bukan hanya tersergam sebagai sebuah bangunan atas syarat sahaja. 

  

Timbalan Menteri Pendidikan Tinggi [Datuk Dr. Yap Kain Ching @ Mary Yap 
Ken Jin]: Terima kasih Yang Berhormat Kuala Pilah atas soalan berkaitan dengan Kampus 
UiTM Kuala Pilah.  

Tuan Yang di-Pertua, untuk makluman Ahli-ahli Yang Berhormat, projek pembinaan 
Kampus UiTM Kuala Pilah adalah projek di bawah Rancangan Malaysia Kesembilan dan ia 
menjadikan UiTM tersebut sebagai kampus terawal di Negeri Sembilan iaitu sejak 2003 di 
Melang, Kuala Pilah. Pada tahun 2009, kampus tersebut dipindahkan ke kampus tetap di 
Parit Tinggi, Kuala Pilah dan menjadikannya sebagai kampus utama yang menjadi pusat 
pentadbiran bagi kesemua kampus UiTM seluruh Negeri Sembilan. Ia dibina di tapak seluas 



Tuan Anuar bin Abd. Manap [Sekijang]: Terima kasih, Tuan Yang di-Pertua. Dengan berkembangnya MARA Digital ini terutamanya ke negeri-negeri, saya lihat ia dapat membantu lebih ramai lagi golongan bumiputera terutamanya mereka yang berminat untuk berniaga dalam bidang ICT. Cuma, berdasarkan jawapan daripada pihak Yang Berhormat Menteri tadi, saya ingin bertanya, adakah usahawan IT ini yang menjalankan perniagaan di MARA Digital Mall ini ada diberikan peluang untuk mendapatkan dana-dana ataupun bantuan untuk mereka mengembangkan lagi perniagaan mereka di bawah bidang IT ini? Adakah pihak kementerian mengadakan NBOS mungkin dengan MITI untuk menghubungkan mereka ini dengan pasaran-pasaran luar terutamanya mungkin dari China dan juga negara-negara yang kita tahu memang terlibat dalam bidang IT ini? Bagaimanakah pihak kementerian juga memantau ketulenan produk-produk yang kita jual di MARA Digital Mall ini? Ini kerana kita khuatir ada produk-produk yang dijual nanti mungkin dikhuatiri tidak tulen dan juga kualiti produk itu dipertikaikan oleh orang ramai. Terima kasih. Datuk Alexander Nanta Linggi: Ya, ada tiga soalan ya. Tuan Yang di-Pertua, mengenai dana, sesungguhnya MARA ini membantu usahawan bumiputera di apa jua bidang termasuk dalam bidang ICT ataupun yang terlibat dalam mengambil ruang niaga di Digital Mall ini. Sememangnya boleh ditawarkan kepada mereka. Juga, oleh sebab projek ini ataupun usaha ini adalah satu usaha yang KKLW atau MARA ambil serius terhadapnya, senantiasa mencari jalan ataupun memikirkan bagaimana kita hendak menjayakan usahawan-usahawan bumiputera yang terlibat dalam bidang ini yang juga berniaga di ruang Digital Mall yang disediakan. Jadi bagi Yang Berhormat, mungkin saya boleh buat jaminan lah kerana tidak ada masalah sekiranya dana diperlukan oleh mereka yang berniaga ini. Adakah tidak kita membuat NBOS dengan kementerian lain seperti MITI untuk kita memperluaskan industri kita ini ataupun perkhidmatan yang ada pada kita, kita boleh tawarkan kepada negara lain? Itu sememangnya sepatutnya satu hala tuju yang kita pergi kerana digital ekonomi ini adalah sesuatu yang memang tidak terhad dalam satu negeri ataupun satu kawasan sahaja. Memang it's a borderless world. Jadi sesungguhnya dalam ekonomi digital ini memang sudah terbuka kepada global, jadi semestinya ada strategi ataupun pendekatan yang kita harus fikirkan di masa depan untuk kita membantu peniaga- peniaga kita dalam bidang digital ekonomi ataupun ICT ini. Dan menjamin ketulenan, memang dari awal ini adalah satu yang kita dengan serius tetapkan supaya ada ketulenan daripada semua gadget ataupun parts dalam bidang ICT ini kerana kita tahu pengguna memang mereka ini hendakkan parts yang ada ketulenan ataupun genuine. Akan tetapi, ada juga di pasaran mereka membeli yang bukan tulen. Akan tetapi, kita di peringkat digital, kita buat masa sekarang kita tetapkan supaya semua yang dijual di Digital Mall kita ini adalah barang-barang tulen ya. Jadi memang ketulenan ini memang penting bagi kita menjamin nama Digital Mall kita ini diterima oleh consumer lah ataupun pengguna. Sekian, terima kasih. 5. Dato' Sri Hasan bin Malek [Kuala Pilah] minta Menteri Pendidikan Tinggi menyatakan, apakah perancangan terkini kementerian dalam benar-benar menjadikan kampus utama/induk UiTM Kuala Pilah dilengkapi dan disempurnakan dengan kursus-kursus utama sekali gus menjadikan ia berfungsi sepenuhnya sebagai sebuah kampus utama dan bukan hanya tersergam sebagai sebuah bangunan atas syarat sahaja. Timbalan Menteri Pendidikan Tinggi [Datuk Dr. Yap Kain Ching @ Mary Yap Ken Jin]: Terima kasih Yang Berhormat Kuala Pilah atas soalan berkaitan dengan Kampus UiTM Kuala Pilah. Tuan Yang di-Pertua, untuk makluman Ahli-ahli Yang Berhormat, projek pembinaan Kampus UiTM Kuala Pilah adalah projek di bawah Rancangan Malaysia Kesembilan dan ia menjadikan UiTM tersebut sebagai kampus terawal di Negeri Sembilan iaitu sejak 2003 di Melang, Kuala Pilah. Pada tahun 2009, kampus tersebut dipindahkan ke kampus tetap di Parit Tinggi, Kuala Pilah dan menjadikannya sebagai kampus utama yang menjadi pusat pentadbiran bagi kesemua kampus UiTM seluruh Negeri Sembilan. Ia dibina di tapak seluas.